Parlamentul  României

Camera Deputaţilor
[image: image2.png]AAMOS




	Comisia pentru buget, finanţe şi bănci
	
	Bucureşti,        

Nr. 22/183 /18.06.2012


Biroul Permanent

al

Camerei  Deputaţilor

Vă înaintăm,  alăturat, raportul asupra Proiectului de Lege privind ratificarea Contractului de finanțare dintre România și Banca Europeană de Investiții, semnat la București la 16 decembrie 2011, pentru finanțarea Proiectului "Centrala electrică Paroșeni", trimis comisiei noastre pentru examinare pe fond, cu adresa Biroului Permanent Plx. 253  din 18 iunie  2012.
	                                                        PREŞEDINTE,

                                                Maria Eugenia BARNA

	Comisia pentru buget, finanţe şi bănci
	
	Bucureşti,    

Nr. 22/183 /18.06.2012        


RAPORT  
asupra  Proiectului de Lege privind ratificarea Contractului de finanțare dintre România și Banca Europeană de Investiții, semnat la București la 16 decembrie 2011, pentru finanțarea Proiectului "Centrala electrică Paroșeni"
Cu adresa nr. Plx. 253 din 18 iunie 2012, Biroul Permanent,  în temeiul art.95 din Regulamentul Camerei Deputaţilor, republicat, a sesizat, pentru examinare şi avizare în fond Comisia pentru buget, finanţe şi bănci cu Proiectul de Lege privind ratificarea Contractului de finanțare dintre România și Banca Europeană de Investiții, semnat la București la 16 decembrie 2011, pentru finanțarea Proiectului "Centrala electrică Paroșeni".
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisia a avut în vedere avizul favorabil al Consiliului Legislativ, cu observaţii şi propuneri, transmis cu adresa nr.321/17.04.2012.
Prezentul proiect de lege are ca obiect ratificarea Contractului  de finanțare dintre România și Banca Europeană de Investiții, semnat la București la 16 decembrie 2011, pentru finanțarea proiectului  ”Centrala electrică Paroșeni”.
Strategia energetică  a României pentru perioada 2007-2020, aprobată prin Hotărârea Guvernului nr.1069/2007, prevede ca instalațiile mari de ardere trebuie să se alinieze cerințelor reglementărilor de mediu așa cum rezultă din Directivele 2001/80/EC  și 1999/31/EC, obligație asumată de Guvernul României prin documentele de aderare la Uniunea Europeană. Printre acestea se numără și instalația de la Paroșeni, care este cel mai performant grup de cărbune din România și asigură pe lăngă producerea de energie electrică și alimentarea cu energie termică a Văii Jiului.
În perioada următoare se urmărește realizarea unui program de investiții de mediu care să permită funcționarea centralei în condiții de siguranță și cu respectarea legislației privind protecția mediului.

Proiectele de investiții constau în montarea unei instalații de desulfurare a gazelor arse și a unui sistem pentru colectarea, transportul și depozitarea cenușii și zgurii cu scopul de a reduce emisiile de SO2 precum și gradul de poluare generat de gestiunea curentă a cenușii și deșeurilor de ardere pentru a fi în conformitate cu legislația UE privind instalațiile mari de ardere și depozitarea deșeurilor.

În acest context, Proiectul ”Centrala electrică Paroșeni” se situează pe pozițiile prioritare ale Ministerului Economiei, Comerțului și Mediului de Afaceri.

Impactul proiectului de act normativ:
· Creșterea numărului locurilor de muncă;

· Creșterea oportunităților de afaceri pentru firmele de construcții, instalații, pentru firmele producătoare de utilaje și echipamente;

· Nu prezintă impact financiar asupra bugetului general consolidat.
Costul total al proiectului se cifrează la 65.300.000 euro echivalent în lei, sursele de finanțare a acestuia fiind asigurate astfel:
-50% din împrumutul contractat de la Banca Europeană de Investiții, care va fi subîmprumutat beneficiarului final al împrumutului conform legislației privind datoria public și ajutorul de stat;

- 50% reprezentând contribuția părții române la finanțarea proiectului, prin contractarea de către Ministerul Finanțelor Publice de instrumente de datorie public guvernamentală.
Proiectul ”Centrala electrică Paroșeni” se estimează a fi finalizat până în decembrie 2015.

Împrumutul Băncii Europene de Investiții, în valoarea de 32.650.000 euro, va fi disponibilizat în maxim 10 tranșe până la 15 decembrie 2014, în baza cheltuielilor eligibile efectuate în cadrul proiectului.

Rambursarea ratelor de capital, plata dobânzilor, comisioanelor și a altor costuri aferente creditului contractat de la Banca Europeană de Investiții și a contribuției părții române la finanțarea Proiectului, precum și plata taxelor și impozitelor plătibile pe teritoriul României conform legislației în vigoare se asigură din sursele proprii ale Societății Comerciale de Producere a Energiei Electrice și Termice Electrocentrale Paroșeni S.A. sau ale oricărui succesor legal al acesteia.

Proiectul de Lege face parte din categoria legilor  ordinare , potrivit art. 76 din Constituţia României, republicată, prima Cameră sesizată este Camera Deputaților.
 La lucrările comisiei şi-au înregistrat prezenţa un număr de 18 deputaţi din totalul de 33 membri ai comisiei.

Raportul comisiei a fost votat cu unanimitate de către deputaţii prezenţi la dezbateri.
În urma dezbaterii  Proiectului de Lege privind ratificarea Contractului de finanțare dintre România și Banca Europeană de Investiții, semnat la București la 16 decembrie 2011, pentru finanțarea Proiectului "Centrala electrică Paroșeni" ,  în şedinţa din data de 18 iunie 2012, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.

